
      GRAD ZAGREB
   GRADSKA ČETVRT
TREŠNJEVKA-SJEVER
  Vijeće Mjesnog odbora 
        „Samoborček“

KLASA: 024-08/25-003/509
URBROJ: 251-13-11-16/003-25-3
Zagreb, 25. veljače 2025.
Z A P I S N I K

sa 47. sjednice Vijeća Mjesnog odbora „Samoborček“, održane 25. veljače 2025. s početkom u 18.00 sati, u prostoru Mjesnog odbora „Samoborček“, Nova cesta 37.

Nazočni članovi Vijeća: Ivan Maksan, Nikolina Rajković, Noah Kraljević, Ana Legčević
Nenazočni članovi Vijeća: Maja Đuroković, Mirjana Ana-Marija Piskulić

Predsjednik utvrđuje da je prisutno 4 od 7 članova Vijeća, pa Vijeće može pravovaljano raspravljati i odlučivati.
Predsjednik predlaže verifikaciju Zapisnika sa 46. sjednice, utvrđuje da nema primjedbe na zapisnik te zaključuje raspravu. Vijeće JEDNOGLASNO prihvaća Zapisnik sa 46. sjednice.

Predsjednik predlaže
	                       DNEVNI RED

1. Prijedlog zaključka o držanju pasa u krugu zapadnog kolodvora –postupanje prema komunalnom redu 
2. Program zaključka o postavljanju stupića u Ulici Otona Kučere
3. Prijedlog zaključka o parkiranju oko Doma sportova
4. Aktualna problematika
5. Pitanja, prijedlozi i obavijesti

[bookmark: _Hlk138760601]Ad. 1 Prijedlog zaključka o držanju pasa u krugu zapadnog kolodvora – postupanje prema 
          komunalnom redu
Predsjednik izvješćuje o situaciji i pristiglim zamolbama građana. Riječ je o nedopuštenom držanju i uzgoju domaćih životinja (pasa) u krugu Zapadnog kolodvora s južne strane pruge (k.č.6783 i 6784, k.o.Trešnjevka Nova) koji je Javno dobro u općoj uporabi (željeznička infrastruktura) u vlasništvu Republike Hrvatske, a kojim upravlja HŽ infrastruktura d.o.o., OIB:39901919995, Zagreb, Mihanovićeva ulica 12. Građani se učestalo žale na neprestano lajanje u svakom dobu dana, a posebno noću kada to ometa njihov normalni život.
Prema iskazima građana na terenu je na njihov poziv izašlo i komunalno redarstvo i veterinarska inspekcija te je utvrdilo neke sporedne činjenice koje nisu ključne za prestanak navedenih aktivnosti, niti je postupilo prema vlasniku/predstavniku vlasnika u smislu Članka 103. Odluke o komunalnim redu koja propisuje da području Grada nije dopušteno držanje domaćih životinja, osim na područjima koje naredbom odredi gradonačelnik na prijedlog gradskoga upravnog tijela nadležnog za poslove poljoprivrede i veterinarstva i gradskoga upravnog tijela nadležnog za uređenje javnih gradskih prostora.
Predsjednik otvara raspravu u kojoj sudjeluju svi članovi vijeća. Predsjednik zaključuje raspravu.    
Vijeće Mjesnog odbora „Samoborček“ JEDNOGLASNO donosi

Z  A   K  L  J  U  Č  A  K

1. Vijeće Mjesnog odbora „Samoborček“ traži od komunalnog redarstva da sukladno Članku 103. Odluke o komunalnom redu Grada Zagreba ispita postojanje naredbe Gradonačelnika o dopuštanju držanja domaćih životinja te da u slučaju nepostojanja iste, upravitelju (HŽ infrastrukturi d.o.o.) naredi premještanje životinja s navedene lokacije. 
2. Zadužuje se Gradski ured za mjesnu samoupravu, promet, civilnu zaštitu i sigurnost,  Sektor za rad mjesne samouprave, Odjel za rad tijela mjesne samouprave, Područni odsjek Trešnjevka – sjever za provedbu zaključka, te obvezuje na dostavu zaključka Vijeću Gradske četvrti Trešnjevka-sjever i izvijestiti o napredovanju postupka Vijeće Mjesnog odbora „Samoborček“.

Ad. 2 Prijedlog zaključka o postavljanju stupića u Ulici Otona Kučere 

Predsjednik izvješćuje o materijalima, otvara raspravu u kojoj sudjeluju svi članovi vijeća. Predsjednik zaključuje raspravu.    
Vijeće Mjesnog odbora „Samoborček“ JEDNOGLASNO donosi

Z  A   K  L  J  U  Č  A  K

     1.  Vijeće Mjesnog odbora „Samoborček“ prihvaća prijedlog građana, te traži postavljanje stupića na   
          Nogostup kod Ulice Otona Kučere 38. 
     2.  Zadužuje se Gradski ured za mjesnu samoupravu, promet, civilnu zaštitu i sigurnost, Sektor za 
          rad mjesne samouprave, odjel za rad tijela mjesne samouprave, Područni odsjek Trešnjevka za 
          dostavu zaključka Vijeću Gradske četvrti Trešnjevka-sjever, te obavijest ovom Vijeću o 
          napredovanju postupka.

Ad. 3 Prijedlog zaključka o parkiranju oko Doma sportova
       
Predsjednik otvara raspravu u kojoj sudjeluju svi članovi vijeća. Predsjednik zaključuje raspravu.    
Vijeće Mjesnog odbora „Samoborček“ JEDNOGLASNO donosi

Z  A   K  L  J  U  Č  A  K

1. Vijeće Mjesnog odbora „Samoborček“ predlaže da se u okolnim stambenim ulicama  (Jonkeova, Pavletićeva, Petračićeva) u kojima je trenutno dvosmjerni promet, za vrijeme radova na obnovi Doma sportova, privremeno organizira jednosmjerni promet, te gdje je god moguće, uspostavi uzdužno parkiranje na jednom od kolničkih trakova i dijelom i na nogostupu.
      2.  Vijeće Mjesnog odbora „Samoborček“ predlaže da se u razmatranje uzmu i pristigli prijedlozi 
            građana:
           - Privremeno dozvoliti parkiranje na prostorima HŽ Cargo u dogovoru Grada i HŽ-a (prostor oko 
  kluba Peron 16)
- Otvoriti/učiniti dostupnim parkiranje na zelenim površinama bez kažnjavanja
- Omogućiti parkiranje na novoobnovljenom trgu ispred Doma sportova – južna strana

3. Vijeće Mjesnog odbora „Samoborček“ traži od nadležnog Gradskog ureda da razmotri prijedloge te da primjeni odgovarajuće rješenje kojim bi ublažio problem nedostajućih parkirališnih mjesta nastao ukidanjem  velikog broja parkirališnih mjesta zbog obnove Doma sportova.

  4.   Zadužuje se Gradski ured za mjesnu samoupravu, promet, civilnu zaštitu i sigurnost,  Sektor za rad mjesne samouprave, Odjel za rad tijela mjesne samouprave, Područni odsjek Trešnjevka – sjever za dostavu zaključka Vijeću Gradske četvrti Trešnjevka-sjever.

Ad. 4 Aktualna problematika

a.) Zahtjev Udruge „Gospodnetić Singers“ za povremeno korištenje prostora

Predsjednik izvješćuje o materijalima, otvara raspravu u kojoj sudjeluju svi članovi vijeća. Predsjednik zaključuje raspravu.    
Vijeće Mjesnog odbora „Samoborček“ JEDNOGLASNO donosi

ZAKLJUČAK

1. GOSPODNETIĆ SINGERS iz Zagreba, Ulica Andrije Žaje  31, koju zastupa Heda Gospodnetić , odobrava se povremeno korištenje prostora u objektu mjesne samouprave „Samoborček“, Zagreb, Nova cesta 37, uredska prostorija u prizemlju, u terminu četvrtkom i subotom u vremenu od 17.00 do 19.00 sati i teče od 1. ožujka 2025. godine do 31. listopada 2025. godine.
2. Prostor iz točke 1. ovog Zaključka, koristit će GOSPODNETIĆ SINGERS bez naknade.
3. GOSPODNETIĆ SINGERS obvezuje se postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost izdati će Odobrenje o korištenju, a u skladu s ovim Zaključkom.
b.) Obavijest o trenutnom stanju za k.č. 583/6 k.o. Trešnjevka nova, Žajina/Nova cesta 

Predsjednik daje riječ potpredsjednici, Nikolini Rajković, da izvijesti o trenutnom stanju provedbe Odluke o proglašenju komunalne infrastrukture (k.č. 583/6 k.o. Trešnjevka Nova) javnim dobrom u općoj uporabi - javna zelena površina – park na Trešnjevci na križanju Nove ceste i Ulice Andrije Žaje.
Potpredsjednica izvješćuje da je Visoki upravni sud (VUS) Republike Hrvatske u postupku ocjene zakonitosti Odluke na sjednici vijeća održanoj dana 28. listopada 2024. presudio da se Ukida Odluka Skupštine Grada o proglašenju komunalne infrastrukture javnim dobrom u općoj uporabi ("Službeni glasnik Grada Zagreba", 14/24.), a presuda postaje pravomoćnom 16.11.2024.
Pravna služba za zastupanje Grada Zagreba je procijenila da neće podizati Ustavnu tužbu radi zaštite javnog interesa pa je slijedom pravomoćnosti navedene presude VUS-a otpočet postupak izdavanja građevinske dozvole za građenje zgrade stambene namjene iako su predstavnici Vijeća Mjesnog odbora „Samoborček“ i Vijeća Gradske četvrti Trešnjevka - sjever na sastanku s predstavnicima Grada pravovremeno ukazali na potrebu nastavka zaštite javnog interesa.


Predsjednik otvara raspravu u kojoj sudjeluju svi članovi vijeća. Zaključuje raspravu.    
Vijeće Mjesnog odbora „Samoborček“ JEDNOGLASNO donosi

Z  A   K  L  J  U  Č  A  K

1. Vijeće Mjesnog odbora „Samoborček“ traži od Grada Zagreba da sa upisanim vlasnicima otpočne pregovore za otkup k. č. 583/5 k.o. Trešnjevka nova, da od upisanih vlasnika kupi navedenu česticu te istu novom odlukom proglasi javnom zelenom površinom – parkom.   

2.    Zadužuje se Gradski ured za mjesnu samoupravu, promet, civilnu zaštitu i sigurnost,  Sektor za rad mjesne samouprave, Odjel za rad tijela mjesne samouprave, Područni odsjek Trešnjevka – sjever za dostavu zaključka Vijeću Gradske četvrti Trešnjevka-sjever na daljnje postupanje, te da o napredovanju redovito izvješćuje Vijeće Mjesnog odbora „Samoborček“.
Ad. 6 Pitanja, prijedlozi i obavijesti

Nije bilo pitanja, prijedloga i obavijesti.
O datumu održavanja sljedeće sjednice članovi vijeća će biti naknadno obaviješteni.
Sjednica Vijeća završila je u 19.00 sati.

       ZABILJEŽIO                                                                                                                    											 Predsjednik
  Ivan Maksan                                                                                	           Vijeća Mjesnog odbora	
                                                                                                                   ”Samoborček”

[bookmark: _GoBack]                                                                                                                  Ivan Maksan, v. r.






								            















Prilog: Izvješće o glasanju    
                                                                                                               
Izvješće o glasanju na 47. sjednici

